text: La Casa dels Gegants reobre aquest dissabte 6 de juny de 2020 — FestesLleida - Regidoria de Joventut, Festes i Tradicions de l'Ajuntament de Lleida
  Esteu aquí: Inici › Notícies › La Casa dels Gegants reobre aquest dissabte 6 de juny de 2020
  La Casa dels Gegants reobre aquest dissabte 6 de juny de 2020
  Des de la Regidoria de Cultura i Ciutat s'han elaborat els plans de reobertura per garantir una visita segura i confortable a totes les sales, així com per a la correcta conservació dels elements patrimonials i artístic que conserven i exposen
  Tots els equipaments obriran sense oferir visites guiades ni tallers i només s'hi podrà accedir individualment i en grups de convivència, seguint les normes de seguretat sanitàries
  El Museu d'Art Jaume Morera torna obrir en el seus horaris habituals de l'estiu, amb l'exposició "Inventari General", que és una mostra a mig camí entre una acurada selecció d'obres de la seva col·lecció i l'obertura al públic del seu magatzem. El Museu de l'Aigua, en els seus diferents espais del Campament de la Canadenca i del Dipòsit del Pla de l'Aigua obre també les seves sales en el seu horari habitual, i ho fa també el Museu de l'Automoció Roda Roda, amb la peça del trimestre: Lancia Delta Integrale EVO1 (Vehicle de la marca italiana de 1991, basat en els cotxes de ral·lis, cedit pel Sr. Alfredo Jauset) una exposició prorrogada fins al mes de setembre. Per la seva banda, la Casa dels Gegants obrirà en horaris de tarda entre setmana i els habituals de cap de setmana amb la seva exposició permanent. El Centre d'Art la Panera obrirà les seves portes el dimarts 16 de juny amb l'oferta expositiva programada en el moment del tancament del centre i un projecte d'Ernest Costadrefa sobre la seva reobertura. Finalment, el Museu de Lleida ja va anunciar que també obriria el 6 de juny.